Biograd Ako sa realizuje platba v dvoch splátkach?
Platba za vybranú ubytovaciu jednotku sa realizuje v dvoch splátkach. Prvá časť sa platí vopred po prijatí výzvy k platbe a druhú časť klient platí v deň nástupu na dovolenku priamo majiteľovi objektu. V závislosti od formy zmluvy s prenajímateľmi je v osobitných prípadoch potrebné uskutočniť úhradu zvyšnej čiastky na devízový účet cestovnej kancelárie, a to najneskôr 30 pred nástupom na dovolenku. Výška akontácie je 50 % z celkovej ceny pobytu. Túto cestovná kancelária prevedie na bankový účet prenajímateľa objektu ihneď po prijatí platby. V niektorých prípadoch (napr. pri rezervácii krátkeho termínu alebo pri rezervácii klientov, ktorí potrebujú pre vstup do Chorvátska vízum) je potrebné pre potvrdenie rezervácie uhradiť ihneď 100 % celkovej ceny rezervácie. S výškou akontácie a spôsobom úhrady zvyšnej čiastky bude klient oboznámený pri príležitosti zaslania oficiálnej výzvy k plate. V prípade, ak klient požaduje faktúru (daňový doklad), povinný je to nahlásiť pri zaslaní požiadavky na rezerváciu.
Pre potvrdenie rezervácie sa klient zaväzuje v lehote do 24 hodín (nedele a štátne sviatky sa nepočítajú) od vystavenia výzvy k platbe uskutočniť platbu za rezerváciu a potvrdenie o úhrade následne zaslať cestovnej kancelárii. Presný dátum, do ktorého sa cestovná kancelária zaväzuje poskytnúť lehotu pre potvrdenie rezervácie (prednostné právo kúpy pre klienta), je uvedený v každej vystavenej výzve k platbe v rubrike 'lehota splatnosti'. Od momentu, kedy klient odošle požiadavku na rezerváciu až do vypršania lehoty pre potvrdenie rezervácie, sa rezervované dni stiahnu z ponuky a právo prednostnej kúpy patrí nositeľovi rezervácie. Počas trvania opcie rezervácia predmetného objektu zo strany iného klienta v rovnakom termíne nie je možná. Rezervované termíny sú na stránke označené žltou farbou. Ak v lehote splatnosti klient uskutoční platbu za rezerváciu a potvrdenie o úhrade pošle cestovnej kancelárii, hneď po preverení uskutočnenej platby bude rezervovaný termín označený na stránke červenou farbou. Tým v nasledujúcom období už nebude možné uskutočniť rezerváciu rovnakej ubytovacej jednotky, ktorá by sa čo len čiastočne prekrývala s potvrdeným termínom. Ak v stanovenej lehote cestovná kancelária neobdrží potvrdenie o realizácii platby, chápe to ako odstúpenie klienta od zadanej požiadavky na rezerváciu. Po uplynutí lehoty splatnosti už rezervovaný termín na stránke nebude označený žltou farbou a bude opäť vrátený do predaja.